open-index/open-wikipedia-markdown huggingface dataset:
HMS Caesar

Τέσσερα πλοία του Βασιλικού Ναυτικού είχαν το όνομα **HMS ''Caesar***:
    
* *Caesar* - πλοίο τρίτης τάξης με 74 πυροβόλα που παραγγέλθηκε το 1777 αλλά ακυρώθηκε το 1783.
* [[HMS Caesar (1793)|HMS *Caesar* (1793)]] - πλοίο τρίτης τάξης με 80 πυροβόλα που καθελκύστηκε το 1793 και διαλύθηκε το 1821.
* [[HMS Caesar (1853)|HMS *Caesar* (1853)]] - πλοίο δεύτερης τάξης με 90 πυροβόλα που καθελκύστηκε το 1853 και πωλήθηκε το 1870.
* [[HMS Caesar (1896)|HMS *Caesar* (1896)]] - [[θωρηκτό]] κλάσης *Majestic* που καθελκύστηκε το 1896 και πωλήθηκε το 1921.
* [[HMS Caesar (R07)|HMS *Caesar* (R07)]] - [[αντιτορπιλικό]] κλάσης *C'' που καθελκύστηκε το 1944 και διαλυθηκε για σκραπ το 1967.

Κατηγορία:Ονομασίες πλοίων του Βασιλικού Ναυτικού
Lotus F1

Η **Λότους Φόρμουλα 1** (*Lotus F1*) είναι Βρετανική ομάδα της Φόρμουλα 1, η οποία αγωνίστηκε από το 2012 έως το 2015 με το όνομα αυτό, μετά τη μετονομασία της πρώην ομάδας Ρενώ Φόρμουλα 1 (*Renault F1*), με έδρα την Ιστώνη στην ευρύτερη περιοχή της Οξφόρδης. Η ομάδα ανήκε κατά πλειοψηφία στην Genii Capital και αργότερα πέρασε στον γαλλικό κατασκευαστή αυτοκινήτων Ρενώ.

200px|μικρογραφία|δεξιά|John Player Special Lotus 77
Ο σχεδιασμός της Λότους Φόρμουλα 1 βασίστηκε σε αυτόν της John Player Special που χρησιμοποιούσε η Τιμ Λότους (*Team Lotus*) στις δεκαετίες του 1970 και του 1980.

## Ιστορία
200px|μικρογραφία|δεξιά|Γλυπτό της Λότους στο Goodwood Festival of Speed
Το 2012, η ομάδα Λότους Φόρμουλα 1 ονομάστηκε έτσι από τον όμιλο Λότους, που ήταν εμπορικός συνεργάτης της ομάδας. Ωστόσο, τον Απρίλιο του 2012 ανακοινώθηκε ότι αυτή η συμφωνία χορηγίας έχει πρόωρα περατωθεί, αν και η ομάδα θα συνεχίσει να χρησιμοποιεί το όνομα Λότους τουλάχιστον μέχρι το 2017.

Η ομάδα αγωνίστηκε στη Φόρμουλα 1 σε 77 αγώνες, από τη σεζόν του 2012 (Γκραν Πρι Αυστραλίας) μέχρι τη σεζόν του 2015 (Γκραν Πρι Άμπου Ντάμπι), σημειώνοντας συνολικά δύο νίκες σε Γκραν Πρι, ενώ ανέβηκε 25 φορές στο πόντιουμ, συγκεντρώνοντας συνολικά 706 βαθμούς (τους 618 εξ αυτών στις δύο πρώτες σεζόν). Επίσης, πέτυχε τον ταχύτερο γύρο σε τέσσερα Γκραν Πρι. Στο Παγκόσμιο Πρωτάθλημα κατασκευαστών της Φόρμουλα 1 η ομάδα κατατάχθηκε δύο φορές στην τέταρτη θέση (το 2012 και το 2013).

Στις 18 Δεκεμβρίου 2015 η ομάδα πωλήθηκε ξανά στον γαλλικό όμιλο Ρενώ και επίσημα κατέβηκε στις 3 Φεβρουαρίου 2016 οπότε ανακοινώθηκε ότι θα αγωνίζεται πλέον ως Ρενώ Σπορ Φόρμουλα 1 (*Renault Sport F1*).

## Μονοθέσια

## Παραπομπές


## Εξωτερικοί σύνδεσμοι

* Επίσημη Ιστοσελίδα της Λότους Φόρμουλα 1

Κατηγορία:Ομάδες Φόρμουλα 1
Κοινωνικό φύλο

Ως **κοινωνικό φύλο** ή **γένος** αναφέρονται στη σύγχρονη βιβλιογραφία το σύνολο των χαρακτηριστικών που παραπέμπουν στην αρρενωπότητα και τη θηλυκότητα και διαχωρίζουν τη μία κατάσταση από την άλλη. Για αυτά τα χαρακτηριστικά λαμβάνεται υπόψη το βιολογικό φύλο (π.χ. αρσενικό, θηλυκό ή ίντερσεξ), η κοινωνική δόμηση των φύλων (ρόλοι των φύλων) ή η ταυτότητα φύλου.

## Ιστορία
Τον όρο εισήγαγε ο σεξολόγος John Money το 1955, θέλοντας να κάνει διάκριση μεταξύ αυτού και του βιολογικού φύλου (sex). Μέχρι τότε η λέξη χρησιμοποιείτο κυρίως στη Γραμματική. Η νέα έννοια της λέξης εξαπλώθηκε τη δεκαετία του '70, οπότε και η φεμινιστική θεωρία υιοθέτησε την ιδέα της διάκρισης βιολογικού φύλου και της κοινωνικής κατασκευής των φύλων. Εντούτοις, σε πολλά πεδία, μαζί με αυτά και κάποια πεδία κοινωνικών επιστημών, το κοινωνικό φύλο συμπεριλαμβάνει το βιολογικό ή το αντικαθιστά. Παρόλο που αυτή η αλλαγή στην έννοια του φύλου συναντάται τη δεκαετία του '80, μία μικρή επιτάχυνση της διαδικασίας στην επιστημονική φιλοσοφία παρατηρήθηκε το 1993 όταν η Υπηρεσία Τροφίμων και Φαρμάκων των ΗΠΑ (FDA) ξεκίνησε να χρησιμοποιεί τη λέξη "gender" αντί για "sex". Το 2011, η ΔΤΦ αντέστρεψε τη θέση της και άρχισε να χρησιμοποιεί το "sex" ως βιολογική ταξινόμηση και το "gender" ως "παρουσίαση του καθενός ως άνδρας ή γυναίκα ή το πώς συναντάται στους κοινωνικούς θεσμούς".

## Απόδοση φύλου

Σύμφωνα με τη θεωρητικό πάνω στις σπουδές φύλου Kate Bornstein, το κοινωνικό φύλο μπορεί να έχει ασάφεια και ρευστότητα.

Ο Παγκόσμιος Οργανισμός Υγείας ορίζει το κοινωνικό φύλο ως κοινωνικά κατασκευασμένα χαρακτηριστικά των ανδρών και των γυναικών (ρόλοι, νόρμες κ.ά.) που ποικίλλουν ανά κοινωνία.

Αν και το φύλο είναι ένα πανομοιότυπο βιολογικό γεγονός σε όλους τους πολιτισμούς, το τι ακριβώς σημαίνει το βιολογικό φύλο σε σχέση με τον κοινωνικό ρόλο ενός φύλου ποικίλλει πολιτισμικά ανάλογα με το τι θεωρείται "αρρενωπό" και τι "θηλυκό".
## Δείτε επίσης
* Άνδρας
* Γυναίκα
* Ταυτότητα φύλου
* Βιολογικό φύλο
*Θηλυκότητα
*Αρρενωπότητα

## Παραπομπές


## Εξωτερικοί Σύνδεσμοι
Το Κοινωνικό Φύλο: http://eclass.uoa.gr/modules/document/file.php/PSPA170/6.CONNELL%20%CF%80%CF%81%CF%8C%CE%BB%CE%BF%CE%B3%CE%BF%CF%82.pdf

Κατηγορία:Σεξουαλικότητα και κοινωνία
Κατηγορία:Φύλο
Δ΄ Εθνική ποδοσφαίρου ανδρών 1992-93

Η **Δ΄ Εθνική Κατηγορία 1992–1993** ήταν η 6η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 218 ομάδων, οι οποίες χωρίστηκαν σε 12 ομίλους των 16–20 ομάδων. Ήταν η πρώτη χρονιά εφαρμογής του συστήματος βαθμολόγησης 3–1–0 για νίκη–ισοπαλία–ήττα αντίστοιχα. Ο πρωταθλητής του κάθε ομίλου προβιβάστηκε στην Γ΄ Εθνική Κατηγορία 1993–1994, ενώ οι τελευταίες ομάδες υποβιβάστηκαν στα τοπικά πρωταθλήματα.

## Βαθμολογίες
### 1ος Όμιλος
Στον όμιλο συμμετείχαν σύλλογοι της Κρήτης.

* Εργοτέλης: -3β.
* ΑΟ Ασημίου:-1β.

### 2ος Όμιλος
Στον όμιλο συμμετείχαν σύλλογοι των νησιών του Αιγαίου.

* ΑΕ Κως -3β.
* Ιωνικός Χίου -6β.
* Μύκονος -1β. 

### 3ος Όμιλος
Στον όμιλο συμμετείχαν σύλλογοι της Αθήνας, Ανατολικής Αττικής και Βοιωτίας

* Ο ΠΑΟ Κυριακίου αποσύρθηκε από το πρωτάθλημα

### 4ος Όμιλος
Στον όμιλο συμμετείχαν σύλλογοι του Πειραιά, Δυτικής Αττικής, Ευβοίας

* Μαύρος Αετός Κερατσινίου: -3β.
* Περαμαϊκός -1β.

### 5ος Όμιλος

### 6ος Όμιλος

### 7ος Όμιλος

### 8ος Όμιλος

### 9ος Όμιλος

* Α.Μ.Σ. Αλεξάνδρεια -3β.
* Εθνικός Αξιούπολης -3β.

### 10ος Όμιλος

### 11ος Όμιλος

* Ηρακλής Πολυκάρπης: -3β.

### 12ος Όμιλος

* Άρης Ζυγού -1β.
* ΑΣ Πέπλου -3β.

## Πηγές
* «Greece - List of Fourth Level Final Tables, 1992–1993», rsssf.com, Alexander Mastrogiannopoulos

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1992-1993
Λότους Ρέισινγκ

200px|μικρογραφία|δεξιά|Το λογότυπο της ομάδας
Η **Λότους Ρέισινγκ** (*Lotus Racing*) ήταν Βρετανική ομάδα της Φόρμουλα 1 με Μαλαισιανή άδεια, η οποία αγωνίστηκε με το όνομα αυτό το 2010 και εν συνεχεία ως **Τιμ Λότους** (*Team Lotus*) το 2011.

## Ιστορία
200px|μικρογραφία|δεξιά|Το μεταφορικό όχημα των μονοθεσίων της Λότους Ρέισινγκ στο Goodwood Festival of Speed
Η ομάδα ιδρύθηκε από έναν όμιλο Μαλαισιανών επιχειρηματιών που είχε ως επικεφαλής τον Τόνι Φερνάντες, χρησιμοποιώντας άδεια από τον όμιλο Λότους για τη χρήση του ονόματος Λότους Ρέισινγκ στο πρωτάθλημα της Φόρμουλα 1 του 2010. Η ομάδα έκανε την είσοδό της στο πρωτάθλημα μετά την αποχώρηση της ομάδας της BMW το 2009. Αφού έληξε η τρέχουσα άδειά της, η ομάδα κάνοντας μια νέα συμφωνία αγόρασε για την επόμενη σεζόν του 2011 την ιστορική επωνυμία Τιμ Λότους (*Team Lotus*).

Ο όμιλος Κέιτερχαμ (*Caterham Group*) συστάθηκε όταν ο Τόνι Φερνάντες αγόρασε τη βρετανική εταιρεία κατασκευής σπορ αυτοκινήτων *Caterham Cars*.  Η ομάδα, αν και αποτελούσε μέρος του ομίλου, συνέχισε να αγωνίζεται με το όνομα Τιμ Λότους στο Πρωτάθλημα Φόρμουλα 1 του 2011.

Τον Νοέμβριο του 2011, η ομάδα ζήτησε από την επιτροπή της Φόρμουλα 1 στη σεζόν του 2012 να αλλάξει επίσημα ως κατασκευαστής το όνομά της από Λότους σε Κέιτερχαμ (*Caterham*), διότι η ομάδα Ρενώ Φόρμουλα 1 (*Renault F1*) άλλαξε το όνομά της σε Λότους. Το όνομα της ομάδας άλλαξε τελικά σε Κέιτερχαμ Φόρμουλα 1 (*Caterham F1 Team*). Αγωνίστηκε με τη νέα της επωνυμία, σε συνδυασμό με την *Caterham Racing Team Junior* που αγωνίστηκε αντίστοιχα στο Πρωτάθλημα Φόρμουλα 2.

## Επιδόσεις
Η ομάδα αγωνίστηκε στη Φόρμουλα 1 σε 38 αγώνες, από τη σεζόν του 2010 (Γκραν Πρι Μπαχρέιν) μέχρι τη σεζόν του 2011 (Γκραν Πρι Βραζιλίας), χωρίς να καταφέρει να συγκεντρώσει βαθμούς ή να κάνει κάποια διάκριση. Στο Παγκόσμιο Πρωτάθλημα κατασκευαστών της Φόρμουλα 1 η ομάδα κατατάχθηκε και τις δύο σεζόν στη δέκατη θέση μπροστά από τις HRT και Virgin που επίσης δεν σκόραραν βαθμούς

## Μονοθέσια

## Παραπομπές


## Εξωτερικοί σύνδεσμοι

* Επίσημη Ιστοσελίδα της ομάδας ως Κέιτερχαμ Φόρμουλα 1

Κατηγορία:Ομάδες Φόρμουλα 1
Αγγοστύρα η τρίφυλλος

Η **Αγγοστούρα** είναι θαμνοειδές της οικογένειας των ρουτιδών, ιθαγενές των δασών του Ορινόκο στη Βενεζουέλα. Λέγεται και **Αγγοστύρα**, ενώ η επιστημονική της ονομασία είναι **Αγγοστύρα η τρίφυλλος** *(*'Angostura trifoliata*')*. Ο φλοιός της Αγγοστούρας είναι χυμώδης, μαλακός, πρασινωπός ή καστανοκίτρινος στο εσωτερικό και κίτρινος στο εξωτερικό, ενώ περιέχει διάφορα αλκαλοειδή, μια πικρή ουσία, που ονομάζεται αγγοστυρίνη, και ένα αιθέριο έλαιο. Η οσμή του είναι ισχυρή και δυσάρεστη, η δε γεύση του πικρή.

Η Αγγοστύρα η τρίφυλλος, είναι φαρμακευτικό φυτό εγγενές στη Νότια Αμερική. Ο φλοιός της συνήθως θεωρείται, λανθασμένα, πως χρησιμοποιείται στην εμπορική μάρκα *«[[Angostura bitters]]»*, η οποία έχει λάβει το όνομά της όχι από το φυτό, αλλά από την πόλη *Angostura* (Σιουδάδ Μπολίβαρ, Βενεζουέλα).

## Χρήση
Στη φαρμακευτική χρησιμοποιείται ως σκόνη, βάμμα ή εκχύλισμα. Σε οινοπνευματικό διάλυμα με αλκοόλη 60 βαθμών σχηματίζει ένα πικρό τονωτικό, με στυπτικές και αντιπυρετικές ιδιότητες, που χρησιμοποιείται ως φάρμακο στις δυσπεπτικές λοιμώξεις και στη δυσεντερία. Στην ποτοποιία χρησιμοποιείται ευρέως ως υποκατάστατο του εκχυλίσματος φλοιού της κίνας. Παλαιότερα κυκλοφορούσε στο εμπόριο ανάμεικτη με φλοιό στρύχνου του εμετικού ως ψευδοαγγοστύρα.

Ο στρύχνος, που προέρχεται από τις ίδιες περιοχές, δεν διαφέρει εξωτερικά από την Αγγοστούρα, είναι όμως πολύ δηλητηριώδης, γιατί περιέχει στρυχνίνη και βρυκίνη. Από τα σπέρματα και τους φλοιούς διαφόρων ειδών στρύχνου, οι ιθαγενείς του Ορινόκο και του Ρίο Νέγκρο έπαιρναν το δηλητήριο με το οποίο έβρεχαν τα βέλη τους. Η ψευδοαγγοστύρα αναγνωρίζεται αν της προσθέσουμε μια σταγόνα πυκνό νιτρικό oξύ, οπότε και θα πάρει αιματέρυθρη χροιά (αντίδραση βρυκίνης).

Ωστόσο, ο φλοιός της Αγγοστούρας χρησιμοποιείται σε μια σειρά άλλων πικρών αρωματικών ουσιών, όπως τα Πικρά (ή Μπίττερς - *Bitters*) της *Abbott*.

## Σημειώσεις

;Παραπομπές σημειώσεων


## Παραπομπές


αγγοστυρα
Κατηγορία:Χλωρίδα της Νότιας Αμερικής
Συμμετοχή της Ελλάδας στο Ευρωπαϊκό Πρωτάθλημα Στίβου

Η **Ελλάδα στο Ευρωπαϊκό Πρωτάθλημα Στίβου** είναι η ομάδα που αντιπροσωπεύει το κράτος της Ελλάδας στο Ευρωπαϊκό Πρωτάθλημα Στίβου και οργανώνεται από τον Σύνδεσμο Ελληνικών Γυμναστικών Αθλητικών Σωματείων.

Η Ελλάδα έχει συμμετάσχει σε κάθε Ευρωπαϊκό Πρωτάθλημα Στίβου από το 1934. Έως το 2024 οι Έλληνες αθλητές έχουν κατακτήσει 36 μετάλλια, εκ των οποίων τα 16 είναι χρυσά, τα 9 ασημένια και τα 11 χάλκινα, σε 13 διαφορετικά αγωνίσματα, με τα περισσότερα από αυτά να είναι στο άλμα επί κοντώ των γυναικών. Η Ελλάδα έχει φιλοξενήσει δύο φορές το Ευρωπαϊκό Πρωτάθλημα Στίβου, το 1969 και το 1982, και τις δύο στην Αθήνα.

Η χώρα κατατάσσεται ως το 2022 στην 19η θέση στον πίνακα μεταλλίων. Το πρώτο μετάλλιό της ήταν το 1934, και το πρώτο χρυσό μετάλλιό της το 1982. Η μεγαλύτερη συμμετοχή αθλητών της είναι 53 το 2024 και η καλύτερή της θέση η 4η το 2022.

## Πρωταθλήματα που φιλοξένησε
Η Ελλάδα έχει φιλοξενήσει το Ευρωπαϊκό Πρωτάθλημα Στίβου δύο φορές.

## Πίνακας μεταλλίων

### Ανά πρωτάθλημα

### Ανά αγώνισμα

### Ανά φύλο

### Ονομαστικά με χρονολογική σειρά
Οι αθλητές και αθλήτριες από την Ελλάδα που έχουν κατακτήσει μετάλλιο σε Ευρωπαϊκό Πρωτάθλημα Στίβου είναι οι εξής:

## Δείτε επίσης
* Συμμετοχή της Ελλάδας στο Παγκόσμιο Πρωτάθλημα Στίβου
* Συμμετοχή της Ελλάδας στους Ολυμπιακούς Αγώνες
* Συμμετοχή της Ελλάδας στους Παραολυμπιακούς Αγώνες
* Συμμετοχή της Ελλάδας στους Παγκόσμιους Αγώνες

## Παραπομπές


## Εξωτερικοί σύνδεσμοι
*Ευρωπαϊκό Πρωτάθλημα Στίβου - Ιστορικό Διοργανώσεων στην EAA
Συμμετοχή της Ισλανδίας στο Ευρωπαϊκό Πρωτάθλημα Στίβου

Η **Ισλανδία στο Ευρωπαϊκό Πρωτάθλημα Στίβου** είναι η ομάδα που αντιπροσωπεύει το κράτος της Ισλανδίας στο Ευρωπαϊκό Πρωτάθλημα Στίβου και οργανώνεται από την Ισλανδική Ομοσπονδία Στίβου.

Η Ισλανδία έχει συμμετάσχει στο Ευρωπαϊκό Πρωτάθλημα Στίβου από το 1946, και έχει στείλει αθλητές σε όλα τα Ευρωπαϊκά Πρωταθλήματα Στίβου από τότε. Έως το 2014 οι Ισλανδόι αθλητές έχουν κατακτήσει 5 μετάλλια, εκ των οποίων τα 3 είναι χρυσά, το 1 ασημένιο και το 1 χάλκινο, σε 4 διαφορετικά αγωνίσματα, με τα περισσότερα από αυτά να είναι στη σφαιροβολία των ανδρών. Η Ισλανδία δεν έχει μέχρι στιγμής φιλοξενήσει το πρωτάθλημα.

Η χώρα κατατάσσεται σήμερα στην 32η θέση στον πίνακα μεταλλίων. Το πρώτο μετάλλιό της ήταν το 1946 καθώς και το πρώτο χρυσό. Η μεγαλύτερη συμμετοχή αθλητών της είναι 10 το 1946 και το 1950 και η καλύτερή της θέση 7η το 1950.

## Πίνακας μεταλλίων

### Ανά πρωτάθλημα

### Ανά αγώνισμα

### Ανά φύλο

## Παραπομπές


## Εξωτερικοί σύνδεσμοι
*Ευρωπαϊκό Πρωτάθλημα Στίβου - Ιστορικό Διοργανώσεων στην EAA

Ισλανδία
Συμμετοχή
Σύνταγμα της Σλοβενίας

Το **Σύνταγμα της Δημοκρατίας της Σλοβενίας** (σλοβενικά: *Ustava Republike Slovenije*) είναι ο θεμελιώδης νόμος της Σλοβενίας. Η προετοιμασία του ξεκίνησε τον Αύγουστο του 1987 στο Σύλλογο Σλοβένων Συγγραφέων και, μετά τις εκλογές του Απριλίου του 1990, συνεχίστηκε στο Κοινοβούλιο της χώρας. Το μεγάλο μέρος των εργασιών του ολοκληρώθηκε τον Αύγουστο του 1990 στο Κάστρο Πόντβιν, κοντά στη Ραντοβλίτσα, υπό την ηγεσία του δικηγόρου Πίτερ Τζάμπρεκ. Το Σύνταγμα εγκρίθηκε από το Κοινοβούλιο της Δημοκρατίας της Σλοβενίας στις 23 Δεκεμβρίου 1991. Από τη δημιουργία του έως σήμερα, έχει αναθεωρηθεί επτά φορές.

## Περιεχόμενα του συντάγματος
# Γενικές προμήθειες
# Ανθρώπινα Δικαιώματα και Θεμελιώδεις Ελευθερίες
# Οικονομικές και κοινωνικές σχέσεις
# Οργάνωση του Κράτους
# Αυτοδιοίκηση
# Δημόσια Οικονομικά
# Συνταγματικότητα και της νομιμότητα
# Συνταγματικό Δικαστήριο
# Διαδικασία τροποποίησης του Συντάγματος
# Μεταβατικές και Τελικές Διατάξεις

## Παραπομπές


Κατηγορία:Πολιτική της Σλοβενίας
Σλοβενια
NGC 6309

Το **[[Νέος Γενικός Κατάλογος|NGC]] 6309** είναι τετραπολικό πλανητικό νεφέλωμα στον αστερισμό Οφιούχο. Κατατάσσεται ως PN στο σύστημα μορφολογικής ταξινόμησης και ανακαλύφθηκε από τον Γερμανό αστρονόμο Βίλχελμ Τέμπελ (Wilhelm Tempel) το 1876. Έχει φωτεινότητα περίπου 1800 φορές αυτήν του Ηλίου.

## Παραπομπές


## Αναφορές

## Εξωτερικοί σύνδεσμοι
* 

6309
Κατηγορία:Πλανητικά νεφελώματα
Κατηγορία:Οφιούχος (αστερισμός)
NGC 7007

Ο **[[Νέος Γενικός Κατάλογος|NGC]] 7007** είναι φακοειδής γαλαξίας τύπου E/S0? στον αστερισμό Ινδό. Τον ανακάλυψε ο αστρονόμος Τζων Χέρσελ (John Herschel) στις 8 Ιουλίου 1834.

## Παραπομπές


## Αναφορές

7007
66069
Κατηγορία:Ινδός (αστερισμός)
Κατηγορία:Φακοειδείς γαλαξίες
NGC 6188

thumb|right|250px|Το NGC 6188
Το **[[Νέος Γενικός Κατάλογος|NGC]] 6188** είναι νεφέλωμα εκπομπής, το οποίο βρίσκεται στον αστερισμό Βωμό και απέχει περίπου 4.000 έτη φωτός από το Ηλιακό Σύστημα. Μία περιοχή ανακλαστικής φωτεινότητας εντός του NGC 6188 οφείλεται στο λαμπρό ανοικτό σμήνος NGC 6193, που είναι ορατό δια γυμνού οφθαλμού. Στο NGC 6188 έχουν δημιουργηθεί πρόσφατα πολυάριθμοι μεγάλοι νέοι αστέρες, πολλοί εκ των οποίων έχουν ηλικία μόλις μερικών εκατομμυρίων ετών.

## Παραπομπές


## Αναφορές

## Εξωτερικοί σύνδεσμοι
* 

6188
Κατηγορία:Νεφελώματα εκπομπής
Κατηγορία:Βωμός (αστερισμός)
Άρα ο Ωραίος

Ο **Άρα ο Ωραίος** ή **ο Όμορφος** (αρμενικά:*Արա Գեղեցիկ*) είναι μυθικός Αρμένιος πατριαρχικός ήρωας. Είναι γνωστός στην αρμενική λογοτεχνία για τον δημοφιλή μύθο σύμφωνα με τον οποίο ήταν τόσο όμορφος που η Ασσύρια Βασίλισσα Σεμίραμις ξεκίνησε πόλεμο κατά της Αρμενίας μόνο και μόνο για να τον αποκτήσει. Μερικές φορές συσχετίζεται με τον ιστορικό Βασιλιά Αραράτ που ήταν γνωστός ως Αραμέ και βασίλευσε τον 9ο αι. π.Χ..

## Ο θρύλος
Εκείνη την περίοδο εκεί κατοικούσε η Σεμίραμις (στα Αρμενικά Σεμίραμ), που ήταν Βασίλισσα της Νινευή. Ο άντρας της ήταν ο Νίνους, ο οποίος την μίσησε λόγω της απιστίας της και κατέληξε να εγκαταλείψει τη χώρα του.

Η μάχη ξεκίνησε όταν η Σεμίραμις έφτασε στην περιοχή που λέγεται Αραράτ. Διέταξε τους αρχηγούς της να αιχμαλωτίσουν τον Άρα ζωντανό, ο οποίος όμως νικήθηκε και σκοτώθηκε από έναν από τους γιους της. Το πτώμα του βρέθηκε στο πεδίο της μάχης ανάμεσα στους άλλους σκοτωμένους στρατιώτες. Ο Άρα ήταν γιος του Άραμ και απόγονος του Χάικ.

## Δείτε ακόμα
*Χάικ
*Άραμ (γιος του Χαρμά)
*Σεμίραμις

## Παραπομπές


## Εξωτερικοί σύνδεσμοι
*Μικρή περίληψη
*Αρμένικοι θρύλοι
*Άρα 
*Το σώμα του πάνω στην κορυφή του κάστρου 
*Η μεταμφίεση

Κατηγορία:Μυθολογία της Αρμενίας
Zork: Grand Inquisitor

Το ***Zork: Grand Inquisitor*** είναι βιντεοπαιχνίδι περιπέτειας πρώτου προσώπου που αναπτύχθηκε από την Activision για τα Microsoft Windows και τα Macintosh. Είναι μέρος των σειρών διαδραστικής φαντασίας *[[Zork]]* και *[[Enchanter]]*. Θέτει τον παίκτη στη διαδικασία επίλυσης γρίφων και χρήσης μαγείας, με σκοπό να επαναφέρει τη μαγεία που έχει απαγορευθεί στον κόσμο του Zork. Το παιχνίδι περιλαμβάνει έναν αριθμό χαρακτήρων, μεταξύ των οποίων ο Erick Avari, Michael McKean, Amy D. Jacobson, Marty Ingels, Earl Boen, Jordana Capra, Dirk Benedict, και Rip Taylor. Το *Zork: The Undiscovered Underground* γράφτηκε και κυκλοφόρησε ως προωθητικό sequel του παιχνιδιού.

## Παραπομπές


## Εξωτερικοί σύνδεσμοι
* 
*
*Return to Hotel New Zork - Mirror of the Activision promotional mini site 'Hotel New Zork' (as archived at the Internet Archive)
*''Zork: Grand Inquisitor'' summary and review στο Adventure Classic Gaming
*''Zork: Grand Inquisitor'' at The JAVE

Κατηγορία:Βιντεοπαιχνίδια του 1997
Κατηγορία:Βιντεοπαιχνίδια περιπέτειας πρώτου προσώπου
Κατηγορία:Βιντεοπαιχνίδια της Activision
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια των Mac OS
Εμβόλιο αιμόφιλου ινφλουέντζας τύπου Β

Το **εμβόλιο αιμόφιλου ινφλουέντζας τύπου Β** είναι ένα εμβόλιο που χορηγείται για την πρόληψη της λοίμωξης από τον αιμόφιλο ινφλουέντζας (Haemophilus influenzae) τύπου β (Hib). Σε χώρες, στις οποίες περιλαμβάνεται στο πρόγραμμα εμβολιασμού ως βασικό εμβόλιο, τα επίπεδα σοβαρών λοιμώξεων Hib έχουν μειωθεί πάνω από 90%. Αυτό είχε ως αποτέλεσμα τη μείωση του επιπέδου της μηνιγγίτιδας, της πνευμονίας και της επιγλωττίτιδας.

## Συστάσεις
Συστήνεται από τον Παγκόσμιο Οργανισμό Υγείας και από τα Κέντρα Ελέγχου και Πρόληψης Ασθενειών. Δυο ή τρεις δόσεις θα πρέπει να χορηγούνται πριν από την ηλικία των έξι μηνών. Η πρώτη δόση συνιστάται σε ηλικία περίπου έξι εβδομάδων, με διάστημα τεσσάρων εβδομάδων μεταξύ των δόσεων. Εάν ληφθούν μόνο δύο δόσεις, συστήνεται  η χορήγηση μιας ακόμα δόσης στην ενηλικίωση. Το εμβόλιο χορηγείται με ενδομυϊκή έγχυση.

## Ασφάλεια και μορφές
Σοβαρές παρενέργειες είναι σπάνιες. Περίπου το 20-25% των ατόμων που έλαβαν το εμβόλιο αναπτύσσει πόνο στο σημείο έγχυσης, ενώ περίπου το 2% παρουσιάζει πυρετό. Δεν υπάρχουν αποδεικτικά στοιχεία που να συσχετίζουν το εμβόλιο με σοβαρές αλλεργικές αντιδράσεις. Το εμβόλιο Hib διατίθεται μεμονωμένα, σε συνδυασμό με το εμβόλιο διφθερίτιδας-τετάνου-κοκκύτη και, μεταξύ άλλων, σε συνδυασμό με το εμβόλιο ηπατίτιδας Β. Όλα τα εμβόλια Hib που χορηγούνται σήμερα είναι συζευγμένα εμβόλια.

## Ιστορία και πολιτισμός
Το πρώτο εμβόλιο Hib αναπτύχθηκε το 1977, το οποίο όμως αντικαταστάθηκε τη δεκαετία του 1990 από ένα πιο αποτελεσματικό παρασκεύασμα. Από το 2013, 184 χώρες περιλαμβάνουν το εμβόλιο στο πρόγραμμα εμβολιασμού τους. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Το 2014, η τιμή χονδρικής πώλησης ενός πενταδύναμου εμβολίου που περιλαμβάνει το εμβόλιο Hib ανερχόταν σε 15,40 δολάρια ανά δόση. Στις Ηνωμένες Πολιτείες, η τιμή του εμβολίου κυμαίνεται από 25 έως 50 δολάρια ανά δόση.

## Παραπομπές


Αιμοφιλο
Silent Hill: Shattered Memories

Το ***Silent Hill: Shattered Memories*** (ιαπωνικά: サイレントヒル　シャッタードメモリーズ, Χέπμπορν: *Sairento Hiru: Shattādo Memorīzu*) είναι βιντεοπαιχνίδι επιβίωσης τρόμου που αναπτύχθηκε από την Climax Studios και διανεμήθηκε από την Konami Digital Entertainment για το Wii το Δεκέμβριο του 2009. Τον Ιανουάριο του 2010 έγινε port για το PlayStation 2 και το PlayStation Portable. Τον Απρίλιο του 2014 έγινε διαθέσιμο για αγορά στο PlayStation Network στην Ευρώπη. Πρόκειται για το έβδομο μέρος της σειράς βιντεοπαιχνιδιών *[[Silent Hill]]* που υπηρετεί ταυτόχρονα ως reboot της σειράς και reimagining του πρώτου παιχνιδιού της σειράς.

## Εξωτερικοί σύνδεσμοι
*  

Κατηγορία:Βιντεοπαιχνίδια Silent Hill
Κατηγορία:Βιντεοπαιχνίδια του 2009
Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια ψυχολογικού τρόμου
Κατηγορία:Βιντεοπαιχνίδια με εναλλασσόμενη ιστορία
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια του PlayStation Portable
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια της Climax Group
Κατηγορία:Βιντεοπαιχνίδια της Konami
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια τοποθετημένα στη βόρεια Αμερική
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Βιντεοπαιχνίδια μουσικής Άκιρα Γιαμαόκα
Κατηγορία:Reboots βιντεοπαιχνιδιών
Κατηγορία:Ψυχοθεραπεία στη μυθοπλασία
Μπάσκετμπολ Τσάμπιονς Λιγκ

Το **Μπάσκετμπολ Τσάμπιονς Λιγκ** (αγγλικά: *Basketball Champions League*, *BCL*) είναι ευρωπαϊκή καλαθοσφαιρική διοργάνωση, με αρμόδια αρχή την FIBA και η οποία θεωρείται η πρώτη σε τάξη ευρωπαϊκή διασυλλογική διοργάνωσή της. Η πρώτη διοργάνωση ξεκίνησε τον Σεπτέμβριο του 2016, και από τότε αποτελεί τη δεύτερη μεγαλύτερη διοργάνωση της Ευρώπης μετά την Ευρωλίγκα.

## Ίδρυση
Τον Οκτώβριο του 2015 η FIBA προσπάθησε να ανακτήσει τον έλεγχο της κορυφαίας διασυλλογικής διοργάνωσης προτείνοντας μια νέα διοργάνωση με 16 ομάδες, με εγγυημένες 8 θέσεις σε διάφορες ομάδες. Όταν οι κορυφαίες ευρωπαϊκές ομάδες αποφάσισαν να παραμείνουν στην Euroleague Basketball, η FIBA ανακοίνωσε μια νέα ευρωπαϊκή διασυλλογική διοργάνωση όπου η πρόκριση θα καθορίζεται καθαρά με βάση την αθλητική αξία (κατάταξη στα εγχώρια πρωταθλήματα, κ.λ.π).

## Δομή

Προκριματικά: Συμμετέχουν 56 ομάδες. Από αυτές θα προκριθούν οι 32 στην κανονική περίοδο.

Στην κανονική περίοδο συμμετέχουν 32 ομάδες, χωρισμένες σε 8 ομίλους των τεσσάρων ομάδων, με τους πρώτους να προκρίνονται απευθείας στους “16” και τους δεύτερους και τους τρίτους κάθε ομίλου να δίνουν ματς τύπου play-in, για να βρεθούν στο Top-16. Tα play-in θα κριθούν σε σειρά των τριών παιχνιδιών (η πρώτη ομάδα που θα πάρει δύο νίκες προκρίνεται) τον Ιανουάριο με 8 ομάδες να παίρνουν τη πρόκριση για τον επόμενο γύρο. Οι 16 ομάδες χωρίζονται σε 4 ομίλους των 4 ομάδων ο καθένας, με τα ματς να διεξάγονται από Γενάρη μέχρι Μάρτη. Οι δύο πρώτοι κάθε ομίλου προκρίνονται στην οκτάδα του BCL.

Στην προημιτελική φάση οι οκτώ ομάδες θα δώσουν σειρά αγώνων (εντός και εκτός έδρας) και ο νικητής θα κρίνεται στις 2 νίκες. Οι τέσσερις που θα προκριθούν θα πάρουν μέρος στο Final Four. 

### Χρηματικά έπαθλα

* Πρόκριση στην Κανονική διάρκεια: €50,000
* Γύρος των 16: €70,000
* Προημιτελικά: €100,000
* Τέταρτη θέση: €140,000
* Τρίτη θέση: € 200,000
* Φιναλίστ: €400,000
* Κυπελλούχος: €1,000,000

## Τα Final-4

Τις σεζόν 2019–20 και 2020–21 η σεζόν τελείωσε με την διεξαγωγή Φάιναλ 8 (με οκτώ ομάδες) ως ένα τροποποιημένο τουρνουά που αντικατέστησε το Φάιναλ φορ που δεν έγινε λόγω της πανδημίας του κορονοϊού.

### Πληροφορίες Final-4 (ή Final-8)

## Τίτλοι και συμμετοχές σε τελικούς

## Δείτε ακόμη
*Euroleague
*Eurocup
*FIBA Europe Cup
*Ελληνικές ομάδες καλαθοσφαίρισης στις διεθνείς διοργανώσεις

## Παραπομπές


## Εξωτερικοί σύνδεσμοι
*Επίσημη ιστοσελίδα Μπάσκετμπολ Τσάμπιονς Λιγκ
*Επίσημη ιστοσελίδα FIBA 


Κατηγορία:Πολυεθνικά επαγγελματικά αθλητικά πρωταθλήματα
Παναγιώτης Νικολόπουλος (πολιτικός)

Ο **Παναγιώτης (Τάκης) Νικολόπουλος** (1921 - Αθήνα, 1987) του Μιχαήλ, ήταν Έλληνας δικηγόρος και πολιτικός. Υπηρέτησε ως βουλευτής Αχαΐας για μικρό χρονικό διάστημα.

## Σταδιοδρομία
Σπούδασε νομικά και άσκησε το δικηγορικό λειτούργημα. Εξελέγη βουλευτής στις εκλογές του 1974 με τη Νέα Δημοκρατία, λαμβάνοντας 5.855 σταυρούς.
Η εκλογή του ακυρώθηκε από το Εκλογοδικείο στις 29 Μαρτίου 1975, με αποτέλεσμα να εκπέσει του βουλευτικού αξιώματος.
Στην έδρα του τον αντικατέστησε ο Αγαμέμνων Κουτσόγιωργας.

Πέθανε το 1987 και κηδεύτηκε από τον ιερό ναό Αγίων Θεοδώρων στο Πρώτο Νεκροταφείο Αθηνών.

## Παραπομπές


Κατηγορία:Βουλευτές Αχαΐας
Κατηγορία:Βουλευτές εκλεγμένοι με τη Νέα Δημοκρατία
Εμβόλιο κατά της διφθερίτιδας

Το **εμβόλιο κατά της διφθερίτιδας** είναι ένα εμβόλιο που χρησιμοποιείται κατά του βακτηριδίου *[[Corynebacterium diphtheriae]]*, του μολυσματικού παράγοντα που προκαλεί τη διφθερίτιδα. Η χρήση του είχε ως αποτέλεσμα τη μείωση του αριθμού των κρουσμάτων σε ποσοστό μεγαλύτερο του 90% σε παγκόσμιο επίπεδο, μεταξύ του 1980 και του 2000. Συνιστώνται τρεις αρχικές δόσεις και κατόπιν αυτού το εμβόλιο καθίσταται αποτελεσματικό κατά περίπου 95%. Η δράση του διαρκεί περίπου 10 χρόνια, οπότε και χρειάζεται μια αναμνηστική δόση. Η ανοσοποίηση μπορεί να ξεκινήσει στην ηλικίας των έξι εβδομάδων, με τις επόμενες δόσεις να χορηγούνται κάθε τέσσερις εβδομάδες.

Το εμβόλιο κατά της διφθερίτιδας είναι πολύ ασφαλές. Σπάνια εκδηλώνονται σημαντικές παρενέργειες. Στην περιοχή της έγχυσης ενδέχεται να εκδηλωθεί πόνος. Στο σημείο της έγχυσης μπορεί να σχηματιστεί ένα εξόγκωμα που διαρκεί μερικές εβδομάδες. Το εμβόλιο είναι ασφαλές τόσο κατά τη διάρκεια της εγκυμοσύνης, όσο και για άτομα με κακή λειτουργία του ανοσοποιητικού συστήματος.

Για την πρόληψη της διφθερίτιδας χρησιμοποιούνται πολλά συνδυασμένα εμβόλια. Σε αυτά περιλαμβάνονται το τοξοειδές του τετάνου (γνωστό ως εμβόλιο dT ή DT), καθώς και το εμβόλιο κατά του τέτανου και του κοκκύτη που είναι γνωστό ως εμβόλιο DPT. Ο Παγκόσμιος Οργανισμός Υγείας έχει συστήσει τη χρήση του από το 1974. Σχεδόν το 84% του παγκόσμιου πληθυσμού έχει εμβολιαστεί. Χορηγείται με ενδομυική ένεση. Το εμβόλιο πρέπει να φυλάσσεται σε ψυγείο, αλλά να μην καταψύχεται.

Το εμβόλιο κατά της διφθερίτιδας δημιουργήθηκε το 1923. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο με τα πιο σημαντικά φάρμακα που είναι απαραίτητα σε ένα σύστημα υγείας. Το 2014 η χονδρική τιμή της έκδοσης που περιέχει το τοξοειδές του τετάνου κυμαινόταν μεταξύ 0,12 και 0,99 δολαρίων. Στις ΗΠΑ κοστίζει λιγότερο από 25 δολάρια.

## Παραπομπές


Διφθεριτιδα
Ρον Κλέμεντς

Ο **Ρον Κλέμεντς** (αγγλικά: *Ron Clements*, 25 Απριλίου 1953 - ) είναι Αμερικανός σκηνοθέτης κινουμένων σχεδίων, σεναριογράφος και παραγωγός. Επίσης, έχει συνεργαστεί πολλάκις με τον Τζον Μάσκερ. Την καριέρα του την ξεκίνησε ως animator στο *[[Hanna-Barbera]]*. Ενώ ντεμπούτο ως animator χαρακτήρων το έκανε στην ταινία *[[Μπερνάρ και Μπιάνκα: Κομμάντος της Σωτηρίας]]* και στην *[[Pete's Dragon]]*. Το 1981, έγινε και επικεφαλής animator για την ταινία *[[Η Αλεπού και το Κυνηγόσκυλο]]*. Το 1986, ξεκίνησε και τη σκηνοθεσία με το *[[Το μεγάλο ποντικολαγονικό]]*, στην πορεία έκανε τη σκηνοθεσία στο η *[[Η Μικρή Γοργόνα|Μικρή γοργόνα]]*, στο *[[Αλαντίν (ταινία, 1992)|Αλαντίν]]* και στο *[[Ηρακλής: Πέρα από το μύθο]]*.

## Παραπομπές


## Βιβλιογραφία
* 
* 
* 

Κατηγορία:Αμερικανοί animators
Κατηγορία:Άνθρωποι της Disney
Κατηγορία:Σκηνοθέτες κινουμένων σχεδίων
Yesterday (τραγούδι, The Beatles)

Το "**Yesterday"** είναι τραγούδι του αγγλικού ροκ συγκροτήματος The Beatles, το οποίο συμπεριλήφθηκε στον δίσκο *[[Help!]]*, το 1965. Το κομμάτι το έγραψε ο Πολ ΜακΚάρτνεϊ, αλλά πιστώνεται και στον Τζον Λένον. Τον Σεπτέμβριο του ίδιου έτους κυκλοφόρησε και ως single στις ΗΠΑ. Οι στίχοι είναι μελαγχολικοί και επικεντρώνονται σε έναν χωρισμό μίας σχέσης.

Το τραγούδι έχει υποστεί πάνω από 2.200 διασκευές, πράγμα που το καθιστά ένα από τα τραγούδια με τις περισσότερες διασκευές, στην ιστορία της μουσικής. Στα ελληνικά, έχει διασκευαστεί από τον Δημήτρη Ιατρόπουλο με τον τίτλο "Κάποτε" και ερμηνεύτηκε από τον Θέμη Αδαμαντίδη στον δίσκο του *Αγάπησέ με* που κυκλοφόρησε το 1980.
μικρογραφία|Ο χρυσός δίσκος για το single «Yesterday», απονεμήθηκε στους Beatles τον Οκτώβριο του 1965
Σε μία ψηφοφορία, από κριτικούς και ακροατές, του BBC Radio 2, το κομμάτι κατατάχθηκε 1ο ανάμεσα στα σπουδαιότερα τραγούδια του 20ού αιώνα. Την πρώτη θέση έλαβε και σε λίστες των *[[Rolling Stone]]* και MTV, για το σπουδαιότερο ποπ τραγούδι όλων των εποχών. Το τραγούδι, επίσης, το 1997, εισήχθη και στα Grammy Hall of Fame.

## Παραπομπές


## Αναφορές

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* Chords & Lyrics to "Yesterday" on YouTab

Κατηγορία:Τραγούδια του 1965
Κατηγορία:Τραγούδια των The Beatles
Κατηγορία:Singles του 1965
Κατηγορία:Singles της Parlophone
Κατηγορία:Νούμερο 1 singles στα Billboard Hot 100
Άγγελος Μπουρόπουλος

Ο **Άγγελος Μπουρόπουλος** (28 Οκτωβρίου 1880 - 7 Ιουλίου 1965), του Νικολάου, ήταν Εισαγγελέας του Αρείου Πάγου καθώς και υπουργός Δικαιοσύνης στην υπηρεσιακή κυβέρνηση Θεοτόκη.

## Βιογραφικά στοιχεία

Γεννήθηκε στο Ναύπλιο το 1880 και σπούδασε νομικά στο Πανεπιστήμιο των Αθηνών, του οποίου υπήρξε και διδάκτωρ της νομικής σχολής. Το 1911, έπειτα από διαγωνισμό, διορίστηκε αντεισαγγελέας Πρωτοδικών και το 1939 προήχθη σε εισαγγελέα του Αρείου Πάγου.

Υπηρέτησε ως εισαγγελέας του Αρείου Πάγου, δύο φορές, το 1939-1945 και ξανά το 1946-1950, οπότε και αποχώρησε λόγω του ορίου ηλικίας.
Στην υπηρεσιακή κυβέρνηση Θεοτόκη διορίστηκε υπουργός Δικαιοσύνης.. 

Πέθανε στις 7 Ιουλίου 1965 και κηδεύτηκε την επομένη από τον ιερό ναό Αγίου Γεωργίου Καρύτση. Από το γάμο του απέκτησε έναν γιο.

## Πηγές


Κατηγορία:Έλληνες υπουργοί Δικαιοσύνης
Κατηγορία:Εισαγγελείς του Αρείου Πάγου
Χάας Φόρμουλα 1

200px|μικρογραφία|δεξιά|Το πρώτο μονοθέσιο της ομάδας στα δοκιμαστικά της Βαρκελώνης το 2016
200px|μικρογραφία|δεξιά|Ο Τζιν Χάας, ιδιοκτήτης της Χάας Φόρμουλα 1
Η **Χάας Φόρμουλα 1** (*Haas F1*, παλαιότερα γνωστή ως *Haas Formula* και *Haas Racing Developments*) είναι Αμερικανική ομάδα της Φόρμουλα 1 που ιδρύθηκε από την ομάδα NASCAR Sprint Cup Series και τον συνιδιοκτήτη της Τζιν Χάας τον Απρίλιο του 2014.

## Ιστορία

Η Χάας Φόρμουλα 1 είναι η πρώτη αμερικανική ομάδα κατασκευαστών που υπέβαλε εγγραφή στη Φόρμουλα 1 μετά την αποτυχημένη απόπειρα της ομάδας US F1 το 2010. Επίσης, είναι η πρώτη αμιγώς αμερικανική ομάδα που θα αγωνιστεί στο πρωτάθλημα, δεδομένου ότι η ομάδα Χάας Λόλα (*Haas Lola*) που αγωνίστηκε στις σεζόν του 1985 και του 1986 δεν σχετιζόταν άμεσα με τις ΗΠΑ. Η ομάδα Χάας Λόλα ανήκε στον Τέντυ Μάγιερ πρώην αφεντικό της ΜακΛάρεν (*McLaren*) με συνιδιοκτήτη τον Καρλ Χάας, που παρεμπιπτόντως δεν έχει κάποια σχέση με τον Τζιν Χάας.

Η Χάας Φόρμουλα 1 σκόπευε αρχικά να κάνει το ντεμπούτο της στο πρωτάθλημα στις αρχές της σεζόν του 2015, αλλά αργότερα αποφάσισε να αναβάλει την ένταξή της για τη σεζόν του 2016. Ο Τζιν Χάας υπέγραψε συμβόλαια με τους οδηγούς Ρομαίν Γκροζάν και Εστέμπαν Γκουτιέρες για το 2016.

Η ομάδα έχει την έδρα της στην Καννάπολις της Βόρειας Καρολίνας μαζί με την αδελφή ομάδα της NASCAR Sprint Cup Series, Στιούαρτ-Χάας Ρέισινγκ (*Stewart-Haas Racing*), αν και οι δύο ομάδες είναι ξεχωριστές οντότητες. Η ομάδα δημιούργησε και μια δεύτερη βάση στην ευρύτερη περιοχή της Οξφόρδης με σκοπό τη εξυπηρέτησή της κατά τη διάρκεια του ευρωπαϊκού τμήματος του ημερολογίου των αγώνων.

## Οδηγοί
*  Εστέμπαν Γκουτιέρες
*  Ρομαίν Γκροζάν
*  Κέβιν Μάγκνουσεν
*  Πιέτρο Φιτιπάλντι
*  Μικ Σουμάχερ
*  Νικίτα Μαζέπιν

## Μονοθέσια

## Παραπομπές


## Εξωτερικοί σύνδεσμοι

* Επίσημη Ιστοσελίδα της ομάδας Χάας Φόρμουλα 1

Κατηγορία:Ομάδες Φόρμουλα 1
Αρμενικά υψίπεδα

thumb|250px|Δορυφορική εικόνα των υψιπέδων
Τα **αρμενικά υψίπεδα** είναι οροπέδιο στο βόρειο τμήμα της Δυτικής Ασίας. Στα δυτικά βρίσκεται το οροπέδιο της Μικράς Ασίας, το οποίο ανυψώνεται από τις πεδιάδες στις ακτές του Αιγαίου και εκτείνεται μέχρι ανατολικά της Καππαδοκίας. Στα νοτιοανατολικά βρίσκεται το ιρανικό υψίπεδο, το οποίο βρίσκεται σε υψόμετρο 1.500 με 600 μέτρα. Ο Καύκασος εκτείνεται προς τα βορειοανατολικά και προς τα νότο βρίσκεται η άνω Μεσοποταμία. Το οροπέδιο χωρίζεται σε δυτική και ανατολική περιοχή, που ορίζεται από την κοιλάδα του Αραράτ, όπου βρίσκεται το όρος Αραράτ. Η Δυτική Αρμενία αναφέρεται σήμερα ως Περιοχή Ανατολικής Ανατολίας. Από την άλλη πλευρά, η Ανατολική Αρμενία ως Μικρός Καύκασος και ιστορικά ως Αντι-Καύκασος, που σημαίνει «αντίθετος με τον Καύκασο».

Κατά την εποχή του σιδήρου η περιοχή ήταν γνωστή ως Ουραρτού, ενώ κατά την αρχαιότητα ως Μεγάλη Αρμενία, η οποία περιοχή έχει κεντρικό ρόλο στην ιστορία των Αρμενίων και είναι μια από τις τέσσερις περιοχές που σχετίζονται με τους Αρμένιους. Οι άλλες είναι η Μικρή Αρμενία, η Κιλικία και η Κομμαγηνή. Η περιοχή κατοικήθηκε επίσης κατά την αρχαιότητα από μειονότητες όπως οι Ασσύριοι, οι Γεωργιανοί, οι Έλληνες, οι Εβραίοι και οι Ιρανοί. Κατά τη διάρκεια του Μεσαίωνα, Άραβες και ιδιαίτερα Τουρκομάνοι και Κούρδοι εγκαταστάθηκαν σε μεγάλο αριθμό στα αρμενικά υψίπεδα. Η χριστιανική κοινότητα στη δυτική πλευρά της περιοχής εξολοθρεύτηκε κατά τη διάρκεια της Γενοκτονίας των Αρμενίων (1915-1917), που οργανώθηκε και διαπράχθηκε από τους Νεότουρκους στα πλαίσια της τουρκοποίησης. Σήμερα, η ανατολική πλευρά κατοικείται κυρίως από Αρμένιους, Αζέρους και Γεωργιανούς, ενώ η δυτική πλευρά κατοικείται κυρίως από Αρμένιους (συμπεριλαμβανομένων των Κρυπτοαρμενίων και των Χεμσίν), Ασσύριους, Κούρδους, Τούρκους και Αζέρους.

Τα υψίπεδα έχουν συνολικά έκταση 400.000 τετραγωνικά χιλιόμετρα και καλύπτουν τμήμα της ανατολικής Τουρκίας, ολόκληρη την Αρμενία, τη νότια Γεωργία, το δυτικό Αζερμπαϊτζάν και το βορειοδυτικό Ιράν. Γεωλογικά πρόσφατη ηφαιστειακή δραστηριότητα έχει οδηγήσει στην δημιουργία ηφαιστειακών οικοδομημάτων, όπως το όρος Αραράτ, το οποίο με ύψος 5.137 μέτρα είναι το ψηλότερο βουνό στα υψίπεδα, ενώ τα μασίφ και οι τεκτονικές κινήσεις έχουν οδηγήσει το σχηματισμό τριων μεγάλων λιμνών, τις Βαν, Ουρμία και Σεβάν. Η ηφαιστειακή δραστηριότητα είναι απότοκος της σύγκρουσης της αραβικής τεκτονικής πλάκας με την Ευρασιατική στο πρώιμο Μειόκαινο, με αποτέλεσμα πέρα από την έντονη ηφαιστειακή δραστηριότητα, την ανύψωση και την ορογένεση. Η περιοχή χαρακτηρίζεται από κατακερματισμένα ηφαιστειακά τόξα και τμήματα ηπειρωτικού και ωκεάνιου φλοιού.

## Παραπομπές



Κατηγορία:Οροπέδια της Ασίας
Κατηγορία:Γεωγραφία της Αρμενίας
Κατηγορία:Γεωγραφία της Τουρκίας
HE0450-2958

[right|thumb|255px|Ο κβάζαρ HE0450-2958 απεικονισμένος από το [Διαστημικό τηλεσκόπιο Χαμπλ, ως ο αστέρας κοντά στο κέντρο. Δεν διακρίνονται ίχνη γαλαξία που να τον περιβάλλει, καθώς ο διαταραγμένος γαλαξίας στο άνω μέρος είναι άσχετος με τον κβάζαρ, ενώ η φωτεινή περιοχή κοντά στον κβάζαρ είναι όγκος αερίου που φαίνεται ότι ιονίζεται από την ακτινοβολία του. Το σημειακό φως στο κάτω μέρος είναι συνηθισμένος αστέρας του Γαλαξία μας.]]

Με το όνομα **HE0450-2958** ή **QSO B0450-299** είναι γνωστός ένας ασυνήθιστος κβάζαρ, γνωστός και ως **«ο Γυμνός κβάζαρ»** ή ο «άστεγος κβάζαρ», επειδή δεν έχει ανιχνευθεί μέχρι σήμερα κάποιος γαλαξίας του οποίου να αποτελεί το κέντρο. Βρίσκεται στον νότιο αστερισμό Γλυφείον, σε απόσταση από τη Γη μεγαλύτερη των 3 περίπου δισεκατομμυρίων ετών φωτός.

## Ιστορία
Μία ομάδα αστρονόμων υπό τον Πιερ Ματζαίν (Pierre Magain) του Πανεπιστημίου της Λιέγης (Βέλγιο) ανακοίνωσε τον Σεπτέμβριο του 2005 στο περιοδικό *[[Nature]]* ότι είχαν ανακαλύψει έναν σχετικώς φωτεινό κβάζαρ χωρίς περιβάλλοντα γαλαξία γύρω του, παρά το ότι κοντά του στον ουρανό εμφανίζεται ένας διαταραγμένος γαλαξίας με υψηλό ρυθμό αστρογένεσης. Η ομάδα υπέθεσε ότι:

«Μπορεί να προταθεί ότι ο γαλαξίας-φορέας του κβάζαρ έχει εξαφανισθεί ως αποτέλεσμα μιας συγκρούσεως [που δημιούργησε τον διαταραγμένο γαλαξία], αλλά είναι δύσκολο να φαντασθεί κάποιος πώς θα μπορούσε να επιτευχθεί η πλήρης διάλυση ενός γαλαξία.»

Προκείμενου να μην είναι παρατηρήσιμος, ο γαλαξίας-φορέας (host galagy) του κβάζαρ, οι αστρονόμοι της ομάδας εκτίμησαν ότι θα πρέπει να είναι περίπου 5 μεγέθη ή 100 φορές αμυδρότερος από ό,τι θα αναμενόταν για τον συγκεκριμένο κβάζαρ, ή να έχει ακτίνα μικρότερη των 300 ετών φωτός (συνήθως οι κβάζαρ αποτελούν τα κέντρα γαλαξιών με διαστάσεις από 5.000 ως 50.000 έτη φωτός).

Αμέσως μετά, τον Νοέμβριο του 2005, τρείς εργασίες δημοσιεύθηκαν που προσέφεραν πιθανές ερμηνείες, οι δύο από ερευνητικές ομάδες στο Χάρβαρντ και στο Κέιμπριτζ , που πρότειναν ότι το κβάζαρ είχε εκτοξευθεί από το κέντρο του γειτονικού, διαταραγμένου γαλαξία είτε εξαιτίας βαρυτικής ακτινοβολίας, είτε εξαιτίας αλληλεπιδράσεως με δύο άλλες μαύρες τρύπες (υπενθυμίζεται ότι τα κβάζαρ είναι υπερμεγέθεις μαύρες τρύπες με δίσκο προσαυξήσεως από υλικό που απορροφούν). Η ταχύτητα εκτοξεύσεως θα πρέπει να ήταν περί τα χίλια χιλιόμετρα το δευτερόλεπτο προκειμένου να έχει φθάσει ο κβάζαρ σε τέτοια απόσταση από τον αρχικό γαλαξία-φορέα του.

## Παραπομπές


## Εξωτερικοί σύνδεσμοι
* «Συγκρουόμενοι γαλαξίες ίσως έδιωξαν μαύρη τρύπα - τέρας»
* Εικόνα του HE0450-2958
* «Black Hole Caught Zapping Galaxy into Existence?»

Κατηγορία:Κβάζαρ
Κατηγορία:Γλυφείον (αστερισμός)
NGC 5999

Το **NGC 5999**, γνωστό και ως **Cr 293** ή OCL 946, είναι ανοικτό αστρικό σμήνος στον νότιο αστερισμό Γνώμονα. Βρίσκεται στο νοτιοδυτικό μέρος του αστερισμού, 2 μοίρες βορειοδυτικά του αστέρα ι<sup>1</sup> Γνώμονος και λίγο περισσότερο από 1 μοίρα από τα άλλα ανοικτά σμήνη NGC 6005 και Cr 292. Το NGC 5999 είναι αόρατο από την ηπειρωτική Ευρώπη και την Ελλάδα, όντας ορατό μόνο από νοτιότερα γεωγραφικά πλάτη. Η απόστασή του από το Ηλιακό Σύστημα είναι περίπου 5.310 έτη φωτός.

Η ηλικία του σμήνους εκτιμάται σε 400 εκατομμύρια έτη περίπου. Ο φωτεινότερος αστέρας του είναι ο 12ου μεγέθους HIP 78355. Ο Στηβ Γκότλιμπ (2002) σημειώνει ότι υπάρχει ένας κεντρικός δακτύλιος από 25 περίπου αστέρες και πιο περιφερειακά ένας μεγαλύτερος βρόχος αστέρων που σχηματίζει ένα σχήμα παρόμοιο με καρδιά.

Το NGC 5999 ανακαλύφθηκε το 1826 από τον Σκωτσέζο αστρονόμο Τζέιμς Ντάνλοπ, ο οποίος παρατηρούσε από το Παραμάτα της Αυστραλίας (σήμερα προάστιο του Σίδνεϊ) και το σημείωσε στον κατάλογό του με τον αύξοντα αριθμό 343.

## Παραπομπές

## Αναφορές

NGC 5999
5999
NGC 5999
Κενό του Βοώτη

right|thumb|355px|<center>Χάρτης του Κενού του Βοώτη</center>
Το **Κενό του Βοώτη** (*Boötes void*) ή το **«Μεγάλο Κενό»** είναι ένα κοσμικό κενό, μία τεράστια και προσεγγιστικά σφαιρική περιοχή του χώρου του Σύμπαντος, που περιέχει πολύ λιγότερους γαλαξίες από τον μέσο όρο. Το Κενό του Βοώτη βρίσκεται στον αστερισμό Βοώτη, από τον οποίο πήρε και την ονομασία του. Το κέντρο του βρίσκεται περίπου στις εξής συντεταγμένες: Ορθή αναφορά  και απόκλιση 46.

## Περιγραφή
Με διάμετρο σχεδόν 330 εκατομμύρια έτη φωτός (περίπου το 0,27% της διαμέτρου του ορατού Σύμπαντος) και όγκο σχεδόν 10 επτάκις εκατομμύρια κυβικά έτη φωτός, το Κενό του Βοώτη είναι ένα από τα μεγαλύτερα γνωστά κενά στο Σύμπαν, αναφερόμενο και ως «υπερκενό». Η ανακάλυψή του δημοσιοποιήθηκε από τους Ρόμπερτ Κίρσνερ κ.ά. το 1981, ως μέρος μιας επισκοπήσεως ερυθρομεταθέσεων των γαλαξιών. Το κέντρο του Κενού του Βοώτη απέχει περίπου 700 εκατομμύρια έτη φωτός από τη Γη.

Λίγο αργότερα ανακαλύφθηκε από άλλους αστρονόμους ότι το Κενό περιείχε λίγους γαλαξίες. Το 1987 οι Τζ. Μούντυ, Ρ. Κίρσνερ, Τζ. Μακαλπάιν και Σ. Γκρέγκορυ δημοσίευσαν την ανακάλυψη οκτώ γαλαξιών στο εσωτερικό του. Οι Μ. Στράους και Τζων Χάκρα ανεκοίνωσαν την ανακάλυψη άλλων τριών γαλαξιών το 1988, ενώ οι Γκρεγκ Όλντερινγκ, G. Bothun, Ρ. Κίρσνερ και Ρον Μάρζκε την ανακάλυψη 15 γαλαξιών το 1989. Μέχρι το 1997 στο Κενό του Βοώτη είχαν ανακαλυφθεί συνολικά 60 γαλαξίες.

Σύμφωνα με τον Όλντερινγκ, η κλίμακα του Κενού είναι τέτοια, ώστε «αν ο Γαλαξίας μας βρισκόταν στο κέντρο του, δεν θα γνωρίζαμε ότι υπάρχουν άλλοι γαλαξίες μέχρι τη δεκαετία του 1960»..

Το Υπερσμήνος του Ηρακλέους αποτελεί μέρος τού προς τα εμάς άκρου τού Κενού του Βοώτη.

## Προέλευση
Δεν υπάρχει ασυμφωνία της υπάρξεως του Κενού του Βοώτη και του «καθιερωμένου» κοσμολογικού προτύπου Λ-CDM. Θεωρητικά έχει προταθεί ότι το Κενό αυτό δημιουργήθηκε από τη συγχώνευση μικρότερων κενών, παρόμοια με τη συγχώνευση φυσαλίδων αφρού σε μεγαλύτερες. Αυτή η διαδικασία θα ερμήνευε την ύπαρξη των λίγων γαλαξιών στο εσωτερικό του και την κατανομή τους κατά προσέγγιση σε μία σωληνοειδή περιοχή που διέρχεται από το κέντρο του Κενού.

## Δείτε επίσης
* Κοσμικά κενά

## Παραπομπές


## Πηγές
* 
* 

Κενο Βοωτη
Κενο
Συμμετοχή της Ελβετίας στο Ευρωπαϊκό Πρωτάθλημα Στίβου

Η **Ελβετία στο Ευρωπαϊκό Πρωτάθλημα Στίβου** είναι η ομάδα που αντιπροσωπεύει το κράτος της Ελβετίας στο Ευρωπαϊκό Πρωτάθλημα Στίβου και οργανώνεται από την Ελβετική Ομοσπονδία Στίβου.

Η Ελβετία έχει συμμετάσχει σε κάθε Ευρωπαϊκό Πρωτάθλημα Στίβου από το 1934. Έως το 2014 οι Ελβετοί αθλητές έχουν κατακτήσει 24 μετάλλια, εκ των οποίων τα 5 είναι χρυσά, τα 10 ασημένια και τα 9 χάλκινα, σε 18 διαφορετικά αγωνίσματα, με τα περισσότερα από αυτά να είναι στα 10,000 μέτρα βάδην track;, στο μαραθώνιο, στα 200 μέτρα, στα 400 μέτρα με εμπόδια και στα 800 μέτρα των ανδρών. Η Ελβετία έχει φιλοξενήσει δύο φορές το Ευρωπαϊκό Πρωτάθλημα Στίβου, το 1954 στη Βέρνη και το 2014 στη Ζυρίχη.

Η χώρα κατατάσσεται σήμερα στην 26η θέση στον πίνακα μεταλλίων. Το πρώτο μετάλλιό της ήταν το 1934, και το πρώτο χρυσό μετάλλιό της το 1950. Η μεγαλύτερη συμμετοχή αθλητών της είναι 53 το 2014 και η καλύτερή της θέση 8η το 1969.

## Πρωταθλήματα που φιλοξένησε
Η Ελβετία έχει φιλοξενήσει το Ευρωπαϊκό Πρωτάθλημα Στίβου δύο φορές.

## Πίνακας μεταλλίων

### Ανά πρωτάθλημα

### Ανά αγώνισμα

### Ανά φύλο

## Παραπομπές


## Εξωτερικοί σύνδεσμοι
*Ευρωπαϊκό Πρωτάθλημα Στίβου - Ιστορικό Διοργανώσεων στην EAA

Ελβετία
Κατηγορία:Στίβος στην Ελβετία
Σύνταγμα της Ιταλίας

Το **Σύνταγμα της Ιταλικής Δημοκρατίας** (ιταλικά: *Costituzione della Repubblica italiana*) ψηφίστηκε από τη Συντακτική Συνέλευση της Ιταλικής Δημοκρατίας στις 22 Δεκεμβρίου 1947, με 453 ψήφους υπέρ και 62 κατά. Το κείμενο, το οποίο μετέπειτα αναθεωρήθηκε 15 φορές, δημοσιεύθηκε στην έκτακτη έκδοση της Γκατσέτα Ουφισιάλε στις 27 Δεκεμβρίου 1947. Το Σύνταγμα τέθηκε σε ισχύ την 1η Ιανουαρίου 1948, έναν αιώνα μετά την υιοθεσία του Στατούτο Αλμπερτίνο του 1848.

Το Σύνταγμα αποτελείται από 139 άρθρα (πέντε εκ των οποίων καταργήθηκαν αργότερα), που τοποθετούνται σε τρία κύρια μέρη. Στις θεμελιώδεις αρχές του συντάγματος περιλαμβάνεται ο δημοκρατικός χαρακτήρας της Δημοκρατίας, στην οποία η κυριαρχία ανήκει στο λαό. Οι αρχές αναγνωρίζουν την αξιοπρέπεια του ατόμου, τόσο σε ατομικό επίπεδο όσο και σε κοινωνικές ομάδες, εκφράζουν τις έννοιες της αλληλεγγύης και της ισότητας, χωρίς διάκριση φύλου, φυλής, γλώσσας, θρησκείας, πολιτικών πεποιθήσεων, προσωπικών και κοινωνικών συνθηκών. Για το σκοπό αυτό, αναγνωρίζεται επίσης το δικαίωμα στην εργασία, η οποία θεωρείται θεμέλιο της Δημοκρατίας και μέσο για την επίτευξη ατομικής και κοινωνικής ανάπτυξης.

## Παραπομπές


Κατηγορία:Πολιτική της Ιταλίας
Ιταλια
Κατηγορία:Δίκαιο στην Ιταλία
Αντώνης Δαγκλής

Ο **Αντώνης Δαγκλής** (Κοκκινιά, 1974 – 2 Αυγούστου 1997) ήταν Έλληνας κατά συρροή δολοφόνος, ο οποίος καταδικάστηκε σε 13 φορές ισόβια και 25 χρόνια κάθειρξη για τρεις δολοφονίες γυναικών, έξι απόπειρες ανθρωποκτονιών, δέκα ληστείες, βιασμούς και προσβολή μνήμης νεκρού. Για τα εγκλήματα του τού είχε αποδοθεί το προσωνύμιο ο «Αντεροβγάλτης των Αθηνών». 

Ο Δαγκλής είχε δύσκολα παιδικά χρόνια. Το 1988 είχε συλληφθεί για αποπλάνηση ανηλίκου και την επόμενη χρονιά για επίθεση με μαχαίρι.

Τον Οκτώβριο του 1995 βρέθηκε κοντά στα διόδια της Τραγάνας το κατακρεουργημένο σώμα μιας γυναίκας, που αποδείχτηκε τελικά ότι ανήκε σε μια 26χρονη ιερόδουλη. Τα Χριστούγεννα του ίδιου έτους βρέθηκε δολοφονημένη μια άλλη ιερόδουλη, 26 ετών, σε δρόμο στο Βοτανικό. Και άλλες ιερόδουλες κατήγγειλαν τότε στην αστυνομία ότι είχαν δεχτεί επίθεση το διάστημα αυτό από ένα άνδρα που κυκλοφορούσε με ένα άσπρο βανάκι. Από τις περιγραφές η αστυνομία κατέληξε στον 22χρονο Αντώνη Δαγκλή, τον οποίο συνέλαβε στις 21 Ιανουαρίου 1996.

Ο Δαγκλής ομολόγησε τις δύο δολοφονίες και επιπλέον μια τρίτη, μια άλλης ιερόδουλης, την οποία είχε σκοτώσει το 1993, δολοφονία που δεν ήταν γνωστή στην αστυνομία. Επίσης ομολόγησε οκτώ απόπειρες ανθρωποκτονίας. Ο Δαγκλής ισχυρίστηκε ότι τα εγκλήματα που διέπραξε ήταν αποτέλεσμα των βιωμάτων του κατά τη παιδική του ηλικία και ιδίως του γεγονότος ότι είχε δει τη μητέρα του που δούλευε σε κακόφημα μπαρ. Στις 23 Ιανουαρίου 1997 καταδικάστηκε σε 13 φορές ισόβια κάθειρξη και 25 χρόνια κάθειρξη.

Ο Δαγκλής αυτοκτόνησε στις 2 Αυγούστου 1997. Βρέθηκε απαγχονισμένος στο κελί 33 του Ψυχιατρικού Καταστήματος των Δικαστικών Φυλακών Κορυδαλλού. Απαγχονισμένος βρέθηκε και ο συγκρατούμενός του, Γ. Μακρίδης.

## Παραπομπές


Κατηγορία:Έλληνες κατά συρροή δολοφόνοι
Μπ. Φ. Σκίνερ

Ο  **Μπάροουζ Φρέντερικ Σκίνερ** (*Burrhus Frederic Skinner*, 20 Μαρτίου 1904 – 18 Αυγούστου 1990), γνωστός ως Μπ. Φ. Σκίνερ, ήταν Αμερικανός ψυχολόγος, συμπεριφοριστής, συγγραφέας, εφευρέτης, και κοινωνικός φιλόσοφος.  Ήταν καθηγητής Ψυχολογίας στο Πανεπιστήμιο Χάρβαρντ από το 1958 μέχρι τη συνταξιοδότησή του το 1974.

Ο Σκίνερ υπήρξε εμπνευστής του θεμελιώδους συμπεριφορισμού (radical behaviorism), που έρχεται σε αντίθεση με το μεθοδολογικό συμπεριφορισμό του John B. Watson. Η επιστημολογία του αφορά ολόκληρη την ανθρώπινη δραστηριότητα, τόσο τις δημόσια παρατηρήσιμες συμπεριφορές (περπάτημα, ομιλία, κλπ) όσο και τις ιδιωτικά παρατηρήσιμες συμπεριφορές (σκέψη, φαντασία, κλπ).  Ο ίδιος, ένθερμος οπαδός των δαρβινικών θεωριών της εξέλιξης, υποστήριξε πως οι συναρτήσεις επιβίωσης (π.χ. θηρευτές, γεωλογικές μεταβολές, κλπ) καθορίζουν συμπεριφορές που μοιράζονται όλα τα άτομα ενός είδους (π.χ. τα απλά αντανακλαστικά που μελέτησε ο Παβλόφ). Τις συναρτήσεις επιβίωσης συμπληρώνουν οι συναρτήσεις ενίσχυσης, που επιλέγουν νέες συμπεριφορές σε κάθε άτομο ενός είδους. Έτσι, όταν μια συμπεριφορά ακολουθείται από μια συνέπεια και κατόπιν τούτου ισχυροποιείται (δηλαδή εμφανίζεται πιο συχνά) λέμε πως η συμπεριφορά ενισχύθηκε και καλούμε τη συνέπεια ενισχυτή.  Για παράδειγμα, αν η δράση ενός περιστεριού να ραμφίζει ένα πλήκτρο ακολουθείται από φαγητό και ως συνέπεια η δράση αυξάνεται, τότε λέμε πως η δράση ενισχύθηκε (ή επιλέχθηκε) από το φαγητό και ονομάζουμε το φαγητό ενισχυτή. Το άνοιγμα του ψυγείου επιφέρει πρόσβαση σε τρόφιμα, η εργασία επιφέρει χρήματα, το τηλεφώνημα σε ένα φίλο επιφέρει μια ευχάριστη συζήτηση, το παίξιμο κιθάρας επιφέρει ακουστικά ερεθίσματα, το φλερτ επιφέρει ερωτική επαφή, κ.ο.κ. Σε κάθε περίπτωση, αν τέτοιου είδους δράσεις συμβαίνουν πιο συχνά κατόπιν των συνεπειών τους, μιλάμε για ενισχυμένες δράσεις και ενισχυτικά ερεθίσματα. Είναι σημαντικό να σημειωθεί πως η ενίσχυση είναι μια τεχνική έννοια που δεν αποτελεί συνώνυμο της επιβράβευσης.  Δηλαδή, μιλάμε για ενίσχυση μόνο όταν παρατηρείται αύξηση της συμπεριφοράς. Η επιβράβευση ή η ανταμοιβή δεν έχει απαραίτητα κάποια επίπτωση στην αύξηση της συμπεριφοράς στόχου.

## Παραπομπές


Κατηγορία:Αμερικανοί ψυχολόγοι
Κατηγορία:Αμερικανοί άθεοι
Κατηγορία:Ηθολόγοι
Κατηγορία:Αμερικανοί φιλόσοφοι
Κατηγορία:Φιλόσοφοι του 20ού αιώνα
Κατηγορία:Συμπεριφορισμός
Κατηγορία:Αμερικανοί σκεπτικιστές
Square Enix

Η **Square Enix Holdings Co., Ltd.** (ιαπωνικά: 株式会社スクウェア・エニックス・ホールディングス, Χέπμπορν: Kabushiki-gaisha Sukuwea Enikkusu Hōrudingusu) είναι ιαπωνική εταιρία ανάπτυξης, έκδοσης και διανομής βιντεοπαιχνιδιών, γνωστότερη για franchises παιχνιδιών ρόλων, περιλαμβανομένων των *[[Final Fantasy]]*, *[[Dragon Quest]]* και *[[Kingdom Hearts]]*. Έχει τις βάσεις της στο Shinjuku Eastside Square Building του Σιντζούκου, στο Τόκιο.

Η Square Enix είναι το αποτέλεσμα της συγχώνευσης των εταιρειών Square και Enix. Η συγχώνευση αυτή έγινε τη 1 Απριλίου του 2003, με την Enix ως την επιζούσα εταιρεία. Κάθε μία των κοινών μετοχών της Square ανταλλάχθηκε για 0.85 μετοχές των κοινών μετοχών της Enix. Εκείνη τη στιγμή, το προσωπικό της Square Enix αποτελούνταν κατά 80% από πρώην υπαλλήλους της Square Co. Ως μέρος της συγχώνευσης, ο πρώην πρόεδρος της Square, Γιότσι Γουάντα, ορίστηκε ως πρόεδρος της νέας εταιρίας, ενώ ο πρώην πρόεδρος της Enix, Κέιτζι Χόντα, έγινε αντιπρόεδρος. Ο ιδρυτής της Enix, Γιασουχίρο Φουκουσίμα, εργάζεται ως επίτιμος πρόεδρος και μεγαλύτερος μέτοχος της εταιρίας.

## Παραπομπές


## Εξωτερικοί σύνδεσμοι
*

Κατηγορία:Final Fantasy
Κατηγορία:Kingdom Hearts
Κατηγορία:Εκδότες βιντεοπαιχνιδιών
Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών της Ιαπωνίας